“Aerodromi Crne Gore” AD objavljuju:

**J A V N I P O Z I V**

**za obuku iz domena bezbjednosti civilnog vazduhoplovstva, bez zasnivanja radnog odnosa**

**PREDMET JAVNOG POZIVA**:

Realizacija **obuke iz domena bezbjednosti civilnog vazduhoplovstva** za KD kontrolore putnika i ručnog prtljaga, osoblja, drugih lica i njihovih stvari.

**SADRŽINA I CILJ OBUKE:**

U okviru navedene obuke kandidati će pohađati sljedeće module:

* **Modul 2 – „Aerodromska bezbjednost”**
* **Modul 3 – „KD pregled lica i stvari, ručni pregled lica, pregled vozila i supervizori”**
* **Podmodul 3.1: obuka za kd kontrolore koji rade na rentgenskom uređaju (CONV 1 i HS2)**
* **Podmodul 3.2: obuka za ručni pregled lica (HS1)**

Prijavljenim kandidatima koji nakon pohađanja obuke polože ispit u Agenciji za civilno vazduhoplovstvo, izdaje se sertifikat za obavljanje poslova KD kontrolore putnika i ručnog prtljaga, osoblja, drugih lica i njihovih stvari.

Radi ispunjenja uslova neophodnih za prisustvo na obuci, potrebno je priložitii sljedeću dokumentaciju:

1. Prijava za obuku (<https://montenegroairports.com/wp-content/uploads/2020/11/OBRAZAC-PRIJAVE-ZA-RADNO-MJESTO.pdf> )
2. Dokaz o završenoj srednjoj stručnoj spremi (ovjerena kopija)
3. Ljekarsko uvjerenje o zdravstvenoj sposobnosti (Ljekarsko uvjerenje za rad u zoni jonizirajućeg zračenja)
4. Uvjerenje od nadležnog suda da se protiv kandidata ne vodi krivični postupak
5. Ovjerena kopija ličnog dokumenta (lična karta ili pasoš)

Neophodna dokumenta se dostavljaju neposredno na arhivi „Aerodromi CG AD Podgorica“, adresa Aerodrom Podgorica, 81 000 Podgorica, u roku od pet dana od dana objavljivanja ovog javnog poziva, najkasnije do 14,00 časova posljednjeg dana isteka roka. Dokumenta se dostavljaju u koverti koja sadrži naznaku **„OBUKA BEZBJEDNOST – Centru za obuku ACG AD“.**

**POSTUPAK:**

Postupak odabira kandidata se vrši od strane Komisije za odabir kandidata za prijem na obuku iz domena bezbjednosti civilnog vazduhoplovstva:

1. sprovođenjem testiranja znanja engleskog jezika (srednji konverzacijski nivo B1) i
2. sprovođenjem intervjua sa prijavljenim kandidatima

Po osnovu blagovremenih i potpunih prijava, izvršiće se bezbjedonosna provjera prijavljenih kandidata, a Centar za obuku će obavijestiti kandidate koji su ispunili sve uslove za nesmetano otpočinjanje navedene obuke.

**CIJENA:**

Cijene navedenih obuka u ukupnom iznosu je: **350,00 €.**

**Za grupu od 15 polaznika biće odobren popust od 15%.**

Kandidati su dužni izvršiti uplatu najkasnije do dana polaganja ispita pred Agencijom za civilno vazduhoplovstvo CG.

**Kontakt za informacije: Centar za obuku, tel: +382 20 444 267**